《回雁峰》
宋代·孙觌

三年践蛇虺，一命抵豺虎。悠悠故园心，万里崖峤阻。

祝融方司南，巨岳镇全楚。沧波喷石壁，白日洒飞雨。

寥寥苍梧帝，髯断泣二女。斓斑竹上泪，溅血今如许。

沈文吊湘累，鱼葬得死所。寂寞千载魂，故物但角黍。

吾生将安归，随此瘴江浦。逐臣正南游，倦鸟已北翥。

放身秋崖上，万壑赴一睹。干戈浩茫茫，安得两翅羽。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。